LIITUMISLEPING LII/14-____
Tartu __________2014

Käesoleva lepingu sõlmisid järgnevad osapooled:
AS Tartu Veevärk, edaspidi nimetatud VEEVÄRK, juhataja Toomas Kapp isikus ja
Tartu Linnavalitsus Linnavarade osakond, edaspidi nimetatud LIITUJA, Kunnar Jürgenson isikus. 

1.	Käesolev leping koostatakse vastavalt Tartu linna ühisveevärgi- ja kanalisatsiooniga liitumise eeskirjale. VEEVÄRK korraldab torustike ehituse.

2.	Käesoleva lepingu objektiks on Tartus Nooruse 9 kinnistu vee- ja kanalisatsiooni- ja sademeveetorustiku ühendamine ühisveevõrguga ning reovee- ja sademeveekanalisatsioonivõrguga.

3.	VEEVÄRGI õigused:
3.1.	Teostada kinnistusiseste ja –väliste ehitustööde juures ehitusjärelevalvet.
3.2.	Anda soovitusi kinnistu- ja hoonesiseste vee-ja kanalisatsioonirajatiste projekteerimiseks ja ehitamiseks.

4.	VEEVÄRGI kohustused:
4.1.	Korraldada vee- ja kanalisatsiooni- ja sademeveetorustiku ehitamine kuni liitumispunktideni (p.9).
4.2.	Esitada liitujale, liitumistasu arve.

5.	LIITUJA õigused:
5.1.	Korraldada kinnistutorustike ehitamine kuni liitumispunktideni 

6.	LIITUJA kohustused:
6.1.	Tasuda VEEVÄRGILE liitumistasu 33’256,38 eurot, millele lisandub käibemaks 6’651,28 eurot ehk summa koos käibemaksuga 39’907,66 eurot. Kui selgub, et tööd lähevad ettenägematute asjaolude või projektis olevate vigade tõttu kallimaks, tasub LIITUJA selle eest täiendavalt.
6.2.	Kinnistutorustike ehitus kuni liitumispunktideni tuleb tellida vastavat tegevusluba omavalt ehitusettevõttelt, tööde teostaja ja ehituse aeg kooskõlastada eelnevalt VEEVÄRGIGA. Ehitatud torustiku kohta tuleb VEEVÄRGILE esitada maamõõdubüroo poolt koostatud kontrollmõõdistus (paberil ja digitaalselt).
6.3.	Uue veemõõdusõlme plommimiseks ja ülevaatamiseks kutsuda kohale VEEVÄRGI esindaja kohe pärast veemõõdusõlme paigaldamist ning veevõrguga ühendamist. 
6.4.	Drenaaži- ja sajuvee juhtimine olmekanalisatsioonitorustikku on keelatud.

7.	Vastavalt hanke tulemustele tellib VEEVÄRK torustike ehituse kuni liitumispunktideni OÜ-lt Trassiehitus. Tööd teostatakse vastavalt AS Amhold põhiprojektile töö nr. 13‑041‑VK (edaspidi Projekt).

8.	Liitumistasu (p.6.1.) sisaldab:
8.1.	Veetorustiku ehitust tänaval kuni liitumispunktini (p.9.1) 
8.2.	Kanalisatsiooni ühendustorustiku ehitust tänaval kuni liitumispunktini (p.9.2) (Projektis K22 kuni kinnistu piirini (kaevuni K1.1 ilma kaevuta)).
8.3.	.Sademeveekanalisatsiooni ühendustorustike ehitust tänaval kuni liitumispunktideni (p.9.3) (Projektis liitumiskaevudest nr.25 ja nr.28 kuni kinnistu piirini)
8.4.	Sademeveetorustiku ehitust Nooruse tänavale 117 m ulatuses (Projektis tähistatud Liitumiskaevust 28 kuni Liitumiskaevuni 25), mis on 10842,61€ ning millele lisandub käibemaks. 
8.5.	Ehitus- ja kasutusloa riigilõivu (kokku 191,73 eurot)

9.	Kinnistutorustiku liitumispunktid:
9.1.	Liitumispunktideks ühisveevõrguga on kinnistu piiri kõrvale avalikule maale paigaldatavad ühendustorustiku siibrid, mis kuuluvad VEEVÄRGILE. 
9.2.	Liitumispunktiks ühiskanalisatsiooniga on kinnistu piir (Projektis väljavoolutoru ots kaevus K1.1).
9.3.	Liitumispunktiks sademeveekanalisatsiooniga on kinnistu piir (ühendustoru ristumiskoht kinnistu piiriga). 

10.	Liitumistasu arve esitatakse LIITUJALE pärast lepingu allkirjastamist osapoolte poolt. Arve tasuda 14 päeva jooksul peale arve välja saatmist või poolte kokkulepitud tähtajaks. 

11.	Ehitustöödega ei alustata enne liitumistasu laekumist VEEVÄRK arvele.

12.	Käesolev leping lõpeb kliendilepingu sõlmimisel ja käesolevast lepingust tulenevate kohustuste täitmisel.

13.	Käesolevast lepingust tulenevate kohustuste täitmata jätmisel LIITUJA poolt võib VEEVÄRK lõpetada/katkestada edaspidise vee-ja kanalisatsiooniteenuse pakkumise. Liitumislepingu lõpetamisel ei kompenseerita LIITUJALE tehtud kulutusi.

14.	Kõik käesolevast lepingust tulenevad vaidlused lahendatakse läbirääkimiste teel, kokkuleppe mittesaavutamisel Tartu Maakohtus. 

15.	Käesolev leping on sõlmitud kahes identses eksemplaris, millest üks jääb VEEVÄRGILE ja teine LIITUJALE.

16.	Lepingu juurde kuuluvad järgmised lisad:
16.1.	Kinnistu omandit tõendava dokumendi koopia (kinnistusraamatu väljavõte)

VEEVÄRK					LIITUJA
AS Tartu Veevärk				Tartu Linnavalitsus Linnavarade osakond 
reg nr: 10151668				reg.nr: 75006546
Tähe 118, Tartu 51013			Küüni 1  Tartu 51004 
Tel 7306200					Tel. 7361292

____________________			____________________
Toomas Kapp					Kunnar Jürgenson